Tans word daar glo ook te dig op mekaar in die Ziveli-behuisingskompleks gebou en word die toelaatbare behuisingsdigtheid oorskry.
Die boukode is glo reeds oortree toe die projek vir die eerste keer voorgestel is en gesê is 186 wooneenhede word op 'n oppervlakte van 27 hektaar beplan. Intussen het die aantal wooneenhede wat vir die stuk grond beplan word, tot 309 vermeerder.
Die klaers meen dit is ontoelaatbaar omdat, in teenstelling met 'n woonkompleks vir senior burgers, ‘n kompleks wat gesinne huisves, baie geraas en verkeer gaan meebring.